Khadijah Aam

Khadijah Aam (1953 - 21 Oktober 2015) atau Ummu Jah ialah isteri kepada Abuya Asaari Muhammad, pengasas pertubuhan Al-Arqam yang diharamkan kerajaan Malaysia pada 1994. Beliau merupakan antara pengasas Al-Arqam dan banyak menyusun buku-buku karangan suaminya.

 Kehidupan Peribadi 

 Kehidupan Awal 
Khadijah Aam dilahirkan pada tahun 1953.

 Perkahwinan dengan Ashaari Muhammad 
Pada tahun 1980, beliau telah berkahwin sebagai isteri keempat (Ustaz) Abuya Hj Ashaari Muhammad.

 Penulisan Buku 

 Zaman Al-Arqam 
Khadijah Aam adalah penyusun utama sebahagian besar buku karangan suaminya, Ustaz Hj Abuya Ashaari Muhammad. Beliau juga turut mengumpulkan teks-teks tazkirahnya dan ianya dibukukan melalui Penerbitan Shoutul Arqam di Sungai Penchala, ibu pejabat Al-Arqam pada masa itu. Antara karya penyusunannya yang terkenal termasuklah Inilah Pandanganku dan Berhati-Hati Membuat Tuduhan. 

 Zaman Rufaqa' dan GISB 
Sesudah pengharaman Al-Arqam, Khadijah Aam terus menulis buku berkaitan doktrin suaminya. Beliau turut menulis bersama-sama suaminya sepertimana buku Tsunami - Pembawa Mesej dari Tuhan. Beliau jugalah yang telah menghasilkan buku bertajuk 'Rasulullah Tokoh Seks Suci Islam' dan melancarkan sebuah kumpulan bernama 'Kelab Taat Suami'.

 Kumpulan Rufaqa' 
(Untuk artikel penuh, rujuk laman Rufaqa')

Untuk menyambung legasi dan ajaran sesat Al-Arqam tanpa dikesan pihak berkuasa, Abuya Ashaari Muhammad dan pengikutnya telah menubuhkan sebuah syarikat perniagaan bernama Rufaqa (2006) dan atas nama syarikat 'Global Ikhwan Sdn Bhd'. [Rufaqa' Corporation]

Pengikut mereka dipercayai mencecah ribuan orang, di Malaysia, Thailand, Jordan, Mekah, Arab Saudi dan seluruh dunia. Kumpulan Rufaqa telah diserbu oleh Jabatan Agama Islam Selangor pada 2006, kerana masih membawa ajaran yang menyimpang dari ajaran mengelirukan dan menyimpang dari ajaran Islam. (Fatwa Negeri Kelantan tentang Rufaqa' Corporation)

Kumpulan ini sering membawa persepsi bahawa mereka adalah gerakan yang paling berjaya dari sudut ekonomi, namun banyak berlaku ketirisan, penyalahgunaan kuasa, penyelewengan dana awam dan sebagainya. Maka Syarikat Rufaqa' Corporation juga difatwakan haram pada tahun 2006. Usaha menghidupkan semula ajaran Al-Arqam melalui SRC)

 Penyelewengan 
Khadijah Aam turut dituduh menyeleweng ajaran Al-Arqam yang diasaskan oleh suaminya. Khabarnya, sesudah Abuya menghidap penyakit yang menyukarkannya untuk bercakap, Ummu Jah semakin menjadi-jadi menipu diatas nama suaminya bagi meraih keuntungan. Perkara ini ditulis oleh Abuya sendiri. 

Adapun, 1 hari selepas Abuya meninggal dunia pada tahun 2010, Ummu Jah telah mengadakan perjumpaan dengan pengikut-pengikut Rufaqa, menyeru kononnya Abuya "belum mati" dan telah "berpindah ke alam roh". Oleh itu, beliau melarang pengikut daripada membacakan tahlil ataupun menyedekahkan Al-Fatihah kepada Abuya. Sebaliknya, mereka mengadakan pesta besar-besaran, menyambut "perpindahan Abuya ke alam roh".

 Pengakuan Sesat 
Pada 12 Mei 2013, Ummu Jah bersama 75 orang kumpulan Global Ikhwan Sdn Bhd (GISB) ditahan secara berperingkat oleh JAIS selepas mereka dihantar pulang kerajaan Arab Saudi kerana didakwa mengembangkan ajaran sesat Al-Arqam.

Beliau bersama pengikutnya dilepaskan dengan jaminan selepas diambil keterangan oleh JAIS dan seterusnya akan didakwa mengikut Seksyen 12(C), Enakmen Jenayah Syariah 1995.

Jakim juga telah membuat pertemuan dengan jabatan agama Islam negeri untuk memantau 81 buah rumah amal di bawah syarikat itu yang dipercayai digunakan sebagai salah satu cara mendapatkan dana bagi kegunaan dan pergerakan mereka.

"Hasil pemantauan juga mendapati kebanyakan penghuni rumah ini adalah anak-anak petugas GISB sendiri, dan rumah amal ini dibuka bagi tujuan menyara hidup mereka.

"Bagi menghalalkan anak-anak mereka mendapat bantuan, mereka juga telah menukar makna yatim, kepada yatim ilmu dan amal," katanya.

Othman berkata, mengikut rekod Jakim, sehingga kini terdapat sekitar 5,000 pengikut Al-Arqam bernaung di bawah GISB. Ummu Jah Didakwa

Pada 17 November 2013, Khadijah Aam bersama 17 pengikut-pengikutnya telah mengaku bersalah di Mahkamah Rendah Syariah Gombak Barat di Kuang kerana menghidupkan ajaran Al-Arqam yang diharamkan, melalui Global Ikhwan Sdn Bhd. Ummu Jah didakwa menggunakan kedudukannya sebagai pengarah syarikat Global Ikhwan Sdn Bhd untuk menghidupkan kembali ajaran dan fahaman kumpulan Al-Arqam melalui syarikatnya yang mana ia melanggar fatwa mufti yang diwartakan pada 21 Dis 2006. Ummu Jah mengaku salah dan bertaubat

Kematian
Beliau meninggal dunia pada jam 7:45 malam di Kedah Medical Centre (KMC) pada 21 Oktober 2015 pada usia 62 tahun, setelah mengalami kegagalan otak akibat serangan angin ahmar. Beliau terpaksa bergantung dengan mesin bantuan pernafasan hingga akhir hayatnya. Isteri Pengasas Al-Arqam meninggal

Jenazah beliau telah dikebumikan di Tanah Perkuburan Islam Kampung Putat, Batu 20, Jalan Kodiang.

Rujukan

Kategori:Kelahiran 1953
Kategori:Kematian 2015